VILNIAUS RAJONO SAVIVALDYBĖS TARYBA

SPRENDIMAS

DĖL vilniaus rajono savivaldybės tarybos 2012-12-21 sprendimo nr. t3-535 „DĖL ŽEMĖS ŪKIO PASKIRTIES ŽEMĖS SKLYPO

(KAD. NR. 4174/0100:1270), ESANČIO LINDINIŠKIŲ K., AVIŽIENIŲ SEN., VILNIAUS R., DETALIOJO PLANO PATVIRTINIMO“ 2.2 punkto pakeitimo

2018 m. rugpjūčio 31 d. Nr. T3-284

Vilnius

Vadovaudamasi Lietuvos Respublikos vietos savivaldos įstatymo 18 str. 1 d., Lietuvos Respublikos teritorijų planavimo įstatymo 6 str. 3 d., 28 str. 1 d., 2 d., 39 str. 3 d., Vilniaus rajono savivaldybės tarybos 2017-01-27 sprendimo Nr. T3-45 1.2 p., remdamasi Gamtinio karkaso nuostatų, patvirtintų Lietuvos Respublikos aplinkos ministro 2007-02-14 įsakymu Nr. D1-96, 10 p., 11 p., Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265, 1 p., 9 p., 10 p., Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8, 313 p., 314 p., 317 p., atsižvelgdama į Marijos Dulkienės 2018-07-12 prašymą Nr. A34(1)-4236, Vilniaus rajono savivaldybės taryba n u s p r e n d ž i a:

1.	Pakeisti Vilniaus rajono savivaldybės tarybos 2012-12-21 sprendimo Nr. T3-535 „Dėl žemės ūkio paskirties žemės sklypo (kad. Nr. 4174/0100:1270), esančio Lindiniškių k., Avižienių sen., Vilniaus r., detaliojo plano patvirtinimo“ (toliau – Detalusis planas) 2.2 punktą ir išdėstyti jį taip:

1.1.	„2.2. vadovaujantis Vilniaus rajono savivaldybės teritorijos kraštovaizdžio specialiojo plano aiškinamojo rašto 6 sk. lentelės 10 p., sklypuose, didesniuose kaip 1,0000 ha, esančiuose gamtinio karkaso zonoje numatyti ≥ 15 proc. ploto atskirųjų želdynų teritoriją, skaičiuojant nuo gyvenamiesiems pastatams skirtų teritorijų bendro ploto, nustatant jai rekreacinių objektų lankymo servitutą“.

2. Įpareigoti Vilniaus rajono savivaldybės administracijos direktorių:

2.1. organizuoti Detaliojo plano keitimą ar koregavimą;

2.2. šį sprendimą paskelbti Teisės aktų registre, Savivaldybės tinklalapyje, išsiųsti teritorijų planavimo dokumentų registro tvarkytojui.

3. Šis sprendimas įsigalioja kitą dieną po paskelbimo Teisės aktų registre.

4.	Vadovaujantis Lietuvos Respublikos administracinių bylų teisenos įstatymo 26 str. 1 d. ir 29 str. 1 d., šis sprendimas gali būti skundžiamas pasirinktinai Lietuvos administracinių ginčų komisijai (Vilniaus g. 27, LT-01402 Vilnius) ar Vilniaus apygardos administraciniam teismui (Žygimantų g. 2, LT-01102 Vilnius) per vieną mėnesį nuo jo gavimo dienos.

Savivaldybės merė	Marija Rekst